*Én vagyok az az élő kenyér, amely a mennyből szállt le: ha valaki eszik ebből a kenyérből, élni fog örökké, mert az a kenyér, amelyet én adok oda a világ életéért, az az én testem.”*  (Jn 6,51)

A mondatot szó szerint érteni tilos, hisz kannibalizmus elképzelhetetlen és tiltott. Ezt a hallgatóság is pontosan így tudta. A teljes mondatról látszik a példázat mivolta, mert Jézus szállt le a mennyből nem kenyér, a teste pedig nem tölti be szó szerint a kenyér funkciót.

Jézus tudatosan „ki akar szúrni” a hallgatóival, azért nem beszél világosan? Nem! Jézus szellemi igazságokat próbál meg szemléltetni azzal a céllal, hogy az minél jobban megközelítse az eredeti funkciót.

Az örök élet lehetőségét Jézus kereszthalála hozta el. A mondatból az is kiderül, hogy ez nem kényszer hatására született engedelmesség, hanem önkéntes. Jézus önként adta halálra testét, ez örök életet hoz azok számára akik elfogadják. Az élet és a kenyér összefüggenek, mert kenyér (élelem) hiányában nincs élet. De van Kenyér, van keresztáldozat, ezáltal pedig van örök élet mindenki számára aki elfogadja! *Vadon Gyula*